4.7.2023 г.
BG
Официален вестник на Европейския съюз
C 236/13
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.11082 – ARP / GRI / JV) Дело кандидат за опростена процедура (текст от значение за ЕИП)
(2023/C 236/05) 1.
На 27 юни 2023 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Agencja Rozwoju Przemysłu S.A. (ARP) (Полша), под крайния контрол на полската държава, — GRI Renewable Industries, S.L. (GRI) (Испания), под крайния съвместен контрол на Acek Group и Mitsui Group.
ARP и GRI ще придобият по смисъла на член 3, параграф 1, буква б) и член 3, параграф 4 от Регламента за сливанията съвместен контрол над съвместното предприятие.
Концентрацията се извършва посредством покупка на дялове/акции в новосъздадено дружество, представляващо съвместно предприятие.
2.
Търговските дейности на въпросните предприятия са:
— Дейностите на ARP в световен мащаб варират от управление на портфейлни дружества и управление на недвижимо имущество до опазване на културното наследство.
Чрез дъщерно дружество ARP развива дейност и в производството и разпространението на разположени на сушата ветрогенераторни кули. — GRI се занимава с производство и доставка на метални компоненти за вятърни турбини, т.е.
GRI произвежда ветрогенераторни кули (за монтаж на сушата и в морето), фланци и отливки.
GRI развива своята дейност в световен мащаб. 3.
Съвместното предприятие ще извършва следните търговски дейности: проектиране, изграждане и експлоатация на завод за производство на ветрогенераторни кули за монтаж в морето, разположен в Гданск, Полша. 4.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
5.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: (1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.